CELEX: 31998D0184
Language: ro
Date: 1998-02-25 00:00:00
Title: Decizia Comisiei din 25 februarie 1998 privind un chestionar pentru elaborarea de către statele membre a rapoartelor referitoare la punerea în aplicare a Directivei 94/67/CE a Consiliului privind incinerarea deșeurilor periculoase (punerea în aplicare a Directivei 91/692/CEE a Consiliului)Text cu relevanță pentru SEE.

15/Volumul 04
            
            
               RO
            
            
               Jurnalul Ofícial al Uniunii Europene
            
            
               203
            
         31998D0184
   
               L 067/48
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 25 februarie 1998
   privind un chestionar pentru elaborarea de către statele membre a rapoartelor referitoare la punerea în aplicare a Directivei 94/67/CE a Consiliului privind incinerarea deșeurilor periculoase (punerea în aplicare a Directivei 91/692/CEE a Consiliului)
   (Text cu relevanță pentru SEE)
   (98/184/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (1), în special articolele 5 și 6,
   având în vedere Directiva 94/67/CE a Consiliului privind incinerarea deșeurilor periculoase (2),
   întrucât articolul 17 din Directiva 94/67/CE solicită statelor membre să raporteze cu privire la punerea în aplicare a prezentei directive în conformitate cu articolul 5 din Directiva 91/692/CEE a Consiliului;
   întrucât acest raport trebuie realizat pe baza unui chestionar sau a unui proiect elaborat de către Comisie în conformitate cu procedura prevăzută la articolul 6 din Directiva 91/692/CEE;
   întrucât primul raport va acoperi perioada 1998 - 2000 inclusiv;
   întrucât măsurile avute în vedere de prezenta decizie sunt în conformitate cu avizul exprimat de comitetul instituit în conformitate cu articolul 6 din directiva menționată anterior,
   ADOPTĂ PREZENTA DECIZIE:
   Articolul 1
   Se adoptă chestionarul anexat prezentei decizii, care face referire la Directiva 94/67/CE a Consiliului privind incinerarea deșeurilor periculoase.
   Articolul 2
   Statele membre vor utiliza acest chestionar ca bază pentru elaborarea raportului pe care trebuie să îl înainteze Comisiei în conformitate cu articolul 5 din Directiva 91/692/CEE a Consiliului și cu articolul 17 din Directiva 94/67/CE a Consiliului.
   Articolul 3
   Prezenta decizie se adresează statelor membre.
   
      Adoptată la Bruxelles, 25 februarie 1998.
      
         
            Pentru Comisie
         
         Ritt BJERREGAARD
         
         
            Membru al Comisiei
         
      
   
   
      (1)  JO L 377, 31.12.1991, p. 48.
   
      (2)  JO L 365, 31.12.1994, p. 34.
   ANEXĂ
   CHESTIONAR
   pentru raportul statelor membre privind transpunerea și punerea în aplicare a Directivei 94/67/CE privind incinerarea deșeurilor periculoase
   Sunt furnizate referințe pentru a identifica informațiile care au fost deja înaintate Comisiei.
   I.   TRANSPUNEREA ÎN LEGISLAȚIA INTERNĂ
   
               (a)
            
            
               Au fost furnizate Comisiei informații privind actele cu putere de lege și actele administrative adoptate pentru a se conforma directivei?
               (Da/Nu)
            
         
               (b)
            
            
               În cazul în care răspunsul la (a) este „Nu”, menționați motivele.
            
         II.   PUNEREA ÎN APLICARE A DIRECTIVEI
   
               (a)
            
            
               Ce măsuri au fost luate în general în conformitate cu articolul 3 alineatul (1) pentru a preveni o poluare a mediului ca rezultat al proiectării, echipamentului și operării instalațiilor de incinerare.
            
         
               (b)
            
            
               În cazul în care aceste informații sunt disponibile, indicați numărul de permise emise în conformitate cu articolul 3 alineatul (1), precum și capacitățile de operare asociate.
            
         
               (a)
            
            
               Ce condiții au fost introduse în general în conformitate cu articolul 3 alineatul (4) pentru acordarea permiselor de coincinerare?
            
         
               (b)
            
            
               Au fost acordate scutiri de la procentajul prevăzut la articolul 3 alineatul (3) în timpul perioadei de șase luni de la începerea operării în conformitate cu articolul 3 alineatul (4)?
               (Da/Nu)
            
         
               (c)
            
            
               În cazul în care răspunsul la (b) este „Da”, menționați motivele.
            
         
               (d)
            
            
               În cazul în care aceste informații sunt disponibile, indicați numărul de permise și volumul total autorizat de deșeuri coincinerate în conformitate cu articolul 3 alineatul (3).
            
         3.   Ce măsuri au fost luate în general în conformitate cu articolul 4 pentru a asigura accesul publicului la informațiile prevăzute la articolul menționat?
   
               (a)
            
            
               Ce măsuri au fost luate în general în conformitate cu articolul 5 pentru a preveni sau a reduce efectele negative asupra mediului ale livrării și recepției de deșeuri?
            
         
               (b)
            
            
               În cazurile în care sunt disponibile informații, indicați numărul de scutiri de la articolul 5 alineatele (2) și (3) acordate în conformitate cu articolul 5 alineatul (4).
            
         
               (a)
            
            
               În conformitate cu articolul 6 alineatul (4), au fost autorizate alte cerințe decât cele stabilite prin articolul 6 alineatul (2)?
               (Da/Nu)
            
         
               (b)
            
            
               Dacă răspunsul la litera (a) este „Da”, menționați detalii asupra numărului de cazuri și pentru fiecare în parte menționați condițiile autorizate, precum și rezultatele verificărilor efectuate.
            
         
               (c)
            
            
               Ce măsuri au fost luate în general pentru a fi în conformitate cu articolul 6 alineatul (3)?
            
         
               (d)
            
            
               Ce măsuri au fost luate în general în conformitate cu articolul 6 alineatul (6) pentru a se asigura că poluarea aerului la nivelul solului rezultată din emisii nu este semnificativă?
            
         
               (a)
            
            
               Ce măsuri au fost luate în general pentru a fi în conformitate cu cerințele stabilite la articolul 6 alineatul (5) și articolul 7 alineatele (1) și (2)?
            
         
               (b)
            
            
               Ce dispoziții au fost adoptate în legătură cu perioada de timp maximă admisă pentru întreruperi, perturbări sau defecțiuni ale dispozitivelor de purificare sau ale dispozitivelor de măsurare în conformitate cu articolul 12 alineatul (2), precum și privind informarea fără întârziere a autorităților competente în conformitate cu articolul 12 alineatul (1), în cazul în care sunt depășite valorile limită ale emisiilor prevăzute de articolul 6 alineatul (5) și articolul 7 alineatele (1) și (2).
            
         
               (c)
            
            
               Au fost stabilite în legislația internă valorile limită pentru poluanți, alții decât cei stabiliți la articolul 7?
               (Da/Nu)
            
         
               (d)
            
            
               În cazul în care răspunsul la litera (c) este „Da”, menționați motivele și indicați pentru fiecare poluant valoarea emisiilor.
            
         
               (e)
            
            
               Ce dispoziții au fost adoptate pentru stabilirea valorilor limită de emisie admisă sau a valorilor orientative în conformitate cu articolul 7 alineatul (4)?
            
         7.   Ce măsuri au fost luate în general în conformitate cu articolul 8 pentru a minimiza deversările de ape uzate?
   
               (a)
            
            
               Ce măsuri au fost luate în general în conformitate cu articolul 9 pentru a fi în concordanță cu Directivele 75/442/CEE și 91/689/CEE?
            
         
               (b)
            
            
               În cazurile în care sunt disponibile aceste informații, precizați dacă căldura produsă prin incinerare este recuperată, tipul de recuperare și randamentele.
            
         9.   Ce măsuri au fost luate în general pentru a asigura respectarea cerințelor de măsurare în conformitate cu articolul 10, inclusiv cerințele din anexa III?
   10.   Având în vedere articolul 13 alineatul (2), indicați numărul de notificări privind închiderea definitivă a instalațiilor primite, inclusiv capacitatea de incinerare, numărul de ore și perioada de operare.